รัฐมนตรีประจำสำนักนายกรัฐมนตรี ชี้แจงการสวดมนต์บทโพชฌงคปริตร เป็นการถ่ายทอดสด ไม่ได้มีการรวมตัวของประชาชนจำนวนมาก
รัฐมนตรีประจำสำนักนายกรัฐมนตรี ชี้แจงการสวดมนต์บทโพชฌงคปริตร เป็นการถ่ายทอดสด ไม่ได้มีการรวมตัวของประชาชนจำนวนมาก นายเทวัญ ลิปตพัลลภ รัฐมนตรีประจำสำนักนายกรัฐมนตรี ชี้แจง กรณีสำนักงานพระพุทธศาสนาแห่งชาติ ทำหนังสือหารือกับมหาเถรสมาคม เพื่อให้มีกิจกรรมสวด บทโพชฌงคปริตร ที่ถือเป็นพุทธมนต์ช่วยให้พ้นจากโรคภัย ในขณะนี้ประเทศเผชิญกับโรคโควิด-19 แต่มีประชาชนกังวลว่าการจัดสวดมนต์ จะเป็นการแพร่เชื้อโรคโควิด-19 หรือไม่ โดยยืนยันว่า การสวดบทสวดดังกล่าว ได้นิมนต์พระสงฆ์เพียง 9 รูป และจัดที่นั่งให้ห่างกัน 1 เมตร โดยไม่ได้เปิดให้ประชาชนเข้าร่วมสวดมนต์ในพระอุโบสถด้วย แต่จะให้สถานีวิทยุโทรทัศน์แห่งประเทศไทย หรือ NBT  สถานีโทรทัศน์โมเดิร์นไนท์ และโซเชียลมีเดีย ถ่ายทอดสด ให้ประชาชนได้ร่วมสวดมนต์ที่บ้าน อย่างไรก็ตาม รายละเอียดของกิจกรรมที่ชัดเจนทั้งหมด ต้องรอผลการประชุมมหาเถรสมาคม ในวันที่ 20 มีนาคมนี้ก่อน